#усэхэр

Умыбзыщ1... 

Къыхуумыщ1 алейк1и уи щхьэгъубжэр,
Сэ жьы къабзэу уи деж сыщ1ыхьэнщ.
Уи гухэлъ бгъэпщк1уауи нобэ убжыр
Пхулъэмык1ыу сэ сэтей къэсщ1ынщ.

Буф1ыц1амэ ф1ыщэу слъэгъуа уи нэр,
Сэ уи пщ1ыхьым щэхуу сыхыхьэнщ,
Нэху укъек1мэ, 1эф1у уи гукъинэр,
Умыщ1эххэу сэру къыщ1эк1ынщ.

Умыбзыщ1 аргуэру, уи ф1эщыпэу
Щ1эбуфэну пф1эщ1ми- плъэмык1ынщ.
Нэ п1ащит1ым, къыщыджыджу ипэу,
Сыщ1эплъэнщи си ц1эм сыкъеджэнщ.

Къысщыбзыщ1 ит1анэ уф1эф1ыхук1э,
Насып 1ыхьэр сэ зыдэзгуэшын,
А уи нит1ым си ц1эр щ1этыхук1э,
Уи деж лъагъуэ зыми химышын...

Вындыжь Марие